ระเบียบกระทรวงยุติธรรมระเบียบกระทรวงยุติธรรมว่าด้วยค่าตอบแทนและค่าใช้จ่ายแก่พยานสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานในคดีอาญาพ.ศ. ๒๕๔๗ อาศัยอำนาจตามความในมาตรา๕ มาตรา ๑๕ มาตรา ๑๖ มาตรา ๑๗ และมาตรา ๑๘ แห่งพระราชบัญญัติคุ้มครองพยานในคดีอาญาพ.ศ. ๒๕๔๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบ มาตรา ๓๑ มาตรา ๓๖ และมาตรา ๓๗ของรัฐธรรมนูญแห่งราชอาณาจักรไทย พุทธศักราช ๒๕๔๐บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงยุติธรรมโดยความเห็นชอบจากกระทรวงการคลังจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงยุติธรรมว่าด้วยค่าตอบแทนและค่าใช้จ่ายแก่พยาน สามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานในคดีอาญา พ.ศ.๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คำขอ หมายความว่า คำขอรับค่าตอบแทนและค่าใช้จ่ายสำนักงาน หมายความว่า สำนักงานคุ้มครองพยานและหมายความรวมถึงหน่วยงานอื่นที่ได้รับมอบหมายให้ดำเนินการคุ้มครองพยานตามคำสั่งของรัฐมนตรีว่าการกระทรวงยุติธรรมคณะกรรมการ หมายความว่าคณะกรรมการพิจารณาการจ่ายค่าตอบแทนความเสียหายแก่พยานในคดีอาญาและผู้ใกล้ชิดผู้มีสิทธิยื่นคำขอ หมายความว่า พยาน สามี ภริยาผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานทายาทโดยธรรมของพยานที่พยานเกิดความเสียหายแก่ชีวิต และหมายความรวมถึงพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญาบุคคลอื่นยื่นคำขอแทน หมายความว่า ผู้แทนโดยชอบธรรมหรือผู้อนุบาลในกรณีผู้มีสิทธิยื่นคำขอเป็นผู้เยาว์หรือผู้ไร้ความสามารถแล้วแต่กรณี ผู้บุพการีผู้สืบสันดาน สามี ภริยาหรือบุคคลอื่นที่ได้รับการแต่งตั้งเป็นหนังสือจากผู้มีสิทธิยื่นคำขอพนักงานผู้มีอำนาจสืบสวนคดีอาญา หมายความว่าเจ้าพนักงานตำรวจ หรือเจ้าพนักงานอื่นที่มีกฎหมายกำหนดให้มีอำนาจและหน้าที่ทำการสืบสวนคดีอาญาพนักงานผู้มีอำนาจสอบสวนคดีอาญา หมายความว่าพนักงานสอบสวนหรือเจ้าพนักงานอื่นที่มีกฎหมายกำหนดให้มีอำนาจและหน้าที่ทำการสอบสวนคดีอาญาพนักงานผู้มีอำนาจฟ้องคดีอาญา หมายความว่าพนักงานอัยการหรือเจ้าพนักงานอื่นที่มีกฎหมายกำหนดให้มีอำนาจและหน้าที่ฟ้องผู้ต้องหาต่อศาลข้อ๔วิธีปฏิบัติเกี่ยวกับการเบิกจ่ายเงินที่ไม่ได้กำหนดไว้ในระเบียบนี้ให้ถือปฏิบัติตามระเบียบของทางราชการโดยอนุโลมข้อ๕ให้รัฐมนตรีว่าการกระทรวงยุติธรรมรักษาการตามระเบียบนี้ลักษณะ ๑ค่าตอบแทน หมวด ๑ค่าตอบแทนแก่พยานที่มาให้ข้อเท็จจริงหรือเบิกความในคดีอาญา ข้อ๖พยานที่ได้ให้ข้อเท็จจริงต่อพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญาหรือเบิกความต่อศาลแล้วมีสิทธิได้รับค่าตอบแทนที่จำเป็นและสมควรตามอัตราที่กำหนดในระเบียบนี้ในส่วนของพยานที่ได้ให้ข้อเท็จจริงต่อพนักงานผู้มีอำนาจสืบสวนคดีอาญาและพนักงานผู้มีอำนาจสอบสวนคดีอาญาจะมีสิทธิได้รับค่าตอบแทนเฉพาะพยานที่ระบุไว้ในสำนวนการสอบสวนข้อ๗ ในคดีความผิดต่อส่วนตัวซึ่งผู้เสียหายเป็นโจทก์พยานโจทก์หรือพยานจำเลยอาจได้รับค่าตอบแทนตามอัตราที่กำหนดในระเบียบนี้ ทั้งนี้ ให้อยู่ในดุลพินิจของศาลข้อ๘ ค่าตอบแทนตามข้อ ๖ และ ข้อ ๗ให้จ่ายในอัตรา ดังต่อไปนี้(๑)พยานผู้ที่มีที่พักอาศัยอยู่ในเขตจังหวัดที่มาให้ข้อเท็จจริงยังที่ทำการพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญาหรือศาลได้รับค่าตอบแทนครั้งละสองร้อยบาท(๒)พยานผู้ที่มีที่พักอาศัยอยู่นอกเขตจังหวัดที่เดินทางมาให้ข้อเท็จจริงยังที่ทำการพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญาหรือศาลได้รับค่าตอบแทนครั้งละห้าร้อยบาทข้อ๙พยานที่พนักงานผู้มีอำนาจสืบสวนคดีอาญา พนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญา หรือศาลเห็นว่าสามารถให้ข้อเท็จจริงที่เป็นประโยชน์แก่คดี ให้หัวหน้าส่วนราชการของพนักงานผู้มีอำนาจสืบสวนหรือสอบสวนคดีอาญาหรือพนักงานผู้มีอำนาจฟ้องคดีอาญาหรือผู้ที่ได้รับมอบหมายหรือศาลแล้วแต่กรณี เป็นผู้ใช้ดุลพินิจสั่งจ่ายค่าตอบแทน ทั้งนี้ ให้เป็นไปตามอัตราที่กำหนดไว้ในข้อ ๘การจ่ายเงินต้องมีหลักฐานการจ่ายเงินตามระเบียบของทางราชการไว้เพื่อสำนักงานการตรวจเงินแผ่นดินตรวจสอบหมวด ๒ค่าตอบแทนความเสียหายแก่พยานสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยาน ข้อ๑๐ ในกรณีเกิดความเสียหายแก่ชีวิตร่างกาย อนามัย เสรีภาพ ชื่อเสียง ทรัพย์สินหรือสิทธิ อย่างหนึ่งอย่างใดของพยานสามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยาน เพราะมีการกระทำผิดอาญาโดยเจตนาเนื่องจากการที่พยานจะมา หรือได้มาเป็นพยานบุคคลนั้นมีสิทธิได้รับค่าตอบแทนที่จำเป็นและสมควร ทั้งนี้ ตามอัตราที่กำหนดไว้ในระเบียบนี้ในกรณีที่บุคคลตามวรรคหนึ่งไม่ให้ความยินยอมในการรับความคุ้มครองพยานตามมาตรการที่สำนักงานกำหนด ตามมาตรา ๖มาตรา ๗ มาตรา ๙ หรือมาตรา ๑๑ แห่งพระราชบัญญัติคุ้มครองพยานในคดีอาญา พ.ศ. ๒๕๔๖แล้วแต่กรณี บุคคลดังกล่าวไม่มีสิทธิได้รับค่าตอบแทนสำหรับความเสียหายที่เกิดขึ้นนับแต่การไม่ให้ความยินยอมข้อ๑๑ผู้มีสิทธิยื่นคำขอต้องยื่นคำขอตามแบบพร้อมเอกสารหลักฐานที่เกี่ยวข้องตามที่สำนักงานคุ้มครองพยานกำหนดข้อ๑๒ในกรณีที่ผู้มีสิทธิยื่นคำขอไม่สามารถมายื่นคำขอได้ด้วยตนเองอาจให้บุคคลอื่นยื่นคำขอแทนก็ได้ข้อ๑๓ ให้มีคณะกรรมการคณะหนึ่งเรียกว่า คณะกรรมการพิจารณาการจ่ายค่าตอบแทนความเสียหายแก่พยานในคดีอาญาและผู้ใกล้ชิด ประกอบด้วยอธิบดีกรมคุ้มครองสิทธิและเสรีภาพหรือรองอธิบดีกรมคุ้มครองสิทธิและเสรีภาพที่อธิบดีกรมคุ้มครองสิทธิและเสรีภาพมอบหมายเป็นประธานกรรมการผู้แทนสำนักงานอัยการสูงสุด ผู้แทนสำนักงานตำรวจแห่งชาติ ผู้แทนกระทรวงการคลังผู้แทนกระทรวงกลาโหม ผู้แทนกรมการปกครอง เป็นกรรมการและผู้อำนวยการสำนักงานคุ้มครองพยาน เป็นกรรมการและเลขานุการคณะกรรมการมีอำนาจหน้าที่พิจารณาการจ่ายค่าตอบแทนความเสียหายแก่พยานสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยาน ทั้งนี้คำวินิจฉัยของคณะกรรมการให้ถือเป็นที่สุดและให้มีอำนาจแต่งตั้งคณะอนุกรรมการเพื่อพิจารณาหรือปฏิบัติการอย่างใดอย่างหนึ่งตามที่คณะกรรมการมอบหมายข้อ๑๔ เมื่อได้รับคำร้องแล้วให้สำนักงานคุ้มครองพยานตรวจสอบคำขอและข้อเท็จจริงให้เสร็จสิ้นโดยเร็วและส่งให้คณะกรรมการพิจารณาต่อไปข้อ๑๕ การพิจารณาของคณะกรรมการอาจให้ผู้มีสิทธิยื่นคำขอมาให้ข้อเท็จจริงเพิ่มเติมหรือให้มีการสอบพยานหลักฐานเพิ่มเติมด้วยข้อ๑๖ ให้สำนักงานคุ้มครองพยานแจ้งคำวินิจฉัยของคณะกรรมการให้แก่ผู้ยื่นคำขอทราบโดยเร็วในกรณีที่ผู้มีสิทธิยื่นคำขอไม่พอใจในคำวินิจฉัยของคณะกรรมการผู้มีสิทธิยื่นคำขออาจใช้สิทธิอุทธรณ์ตามพระราชบัญญัติคุ้มครองพยานในคดีอาญา พ.ศ.๒๕๔๖ ในหมวด ๕ ว่าด้วยการอุทธรณ์ข้อ๑๗ ในการพิจารณาจ่ายค่าตอบแทนให้คำนึงถึงพฤติการณ์ และความร้ายแรงของการกระทำความผิดและสภาพความเสียหายที่พยานสามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานได้รับรวมถึงโอกาสที่จะได้รับการบรรเทาความเสียหายโดยทางอื่นด้วยข้อ๑๘ให้สำนักงานคุ้มครองพยานจ่ายค่าตอบแทนให้แก่พยาน สามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานในอัตราดังต่อไปนี้(๑)กรณีเกิดความเสียหายแก่ชีวิต(ก)ค่าตอบแทนตั้งแต่สามหมื่นบาทแต่ไม่เกินหนึ่งแสนบาท(ข)ค่าจัดการศพ สองหมื่นบาท(ค)ค่าขาดอุปการะเลี้ยงดูตามพฤติการณ์ในขณะที่เสียชีวิต ไม่เกินสามหมื่นบาท(ง)ค่าอุปการะด้านการศึกษาแก่บุตรโดยชอบด้วยกฎหมายของพยานให้จ่ายเป็นรายเดือน ๆละไม่เกินสามพันบาทจนกว่าจะบรรลุนิติภาวะ เว้นแต่เมื่อบรรลุนิติภาวะแล้วกำลังศึกษาอยู่ในระดับมัธยมศึกษา หรือเทียบเท่าจนถึงระดับปริญญาตรีในประเทศให้ได้รับการอุปการะต่อไปจนถึงอายุไม่เกินยี่สิบห้าปีบริบูรณ์(๒)กรณีเกิดความเสียหายแก่ร่างกาย อนามัย เสรีภาพ(ก)ค่าใช้จ่ายในการรักษาพยาบาล ให้จ่ายเท่าที่จ่ายจริงแต่ไม่เกินสามหมื่นบาท(ข)ค่าฟื้นฟูสมรรถภาพทางร่างกายและจิตใจ ให้จ่ายเท่าที่จ่ายจริงแต่ไม่เกินห้าหมื่นบาท(ค)ค่าขาดประโยชน์ทำมาหาได้ในระหว่างการรักษาพยาบาลให้จ่ายในอัตราวันละไม่เกินสองร้อยบาทนับแต่วันที่ไม่สามารถประกอบการงานได้ตามปกติ(ง)ค่าเสียหายอื่นนอกจากที่กล่าวข้างต้น ให้จ่ายตามจำนวนที่สมควรแต่ไม่เกินสามหมื่นบาท(๓)กรณีเกิดความเสียหายแก่ชื่อเสียงหรือทรัพย์สินหรือสิทธิอย่างหนึ่งอย่างใดให้จ่ายตามที่สามารถประเมินหรือเทียบเคียงได้แต่ไม่เกินห้าหมื่นบาทหากความเสียหายนั้นเป็นผลโดยตรงจากการกระทำผิดอาญาโดยเจตนาการจ่ายเงินต้องมีหลักฐานการจ่ายเงินตามระเบียบของทางราชการไว้เพื่อสำนักงานการตรวจเงินแผ่นดินตรวจสอบลักษณะ ๒ค่าใช้จ่าย หมวด ๑ค่าใช้จ่ายตามมาตรการทั่วไปในการคุ้มครองพยาน ข้อ๑๙เมื่อพนักงานผู้มีอำนาจสืบสวนคดีอาญา พนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญา ศาล หรือสำนักงานคุ้มครองพยานได้จัดให้พยานอยู่ในความคุ้มครองตามที่เห็นเป็นการสมควรหรือเมื่อเจ้าพนักงานตำรวจหรือเจ้าหน้าที่อื่นช่วยให้ความคุ้มครองแก่พยานตามที่บุคคลดังกล่าวได้ร้องขอแล้วมีสิทธิได้รับค่าใช้จ่ายตามอัตราที่กำหนดไว้ในระเบียบนี้ข้อ๒๐ ค่าใช้จ่ายในการคุ้มครองพยาน สามีภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานเบิกจ่ายได้ตามอัตราดังต่อไปนี้(ก)พยาน สามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยาน(๑)ค่าที่พักอาศัยอันเนื่องมาจากการคุ้มครองพยานให้เบิกจ่ายได้เท่าที่จ่ายจริงแต่ไม่เกินห้องละแปดร้อยบาทต่อวัน(๒)ค่าอาหาร เครื่องดื่ม ให้เบิกจ่ายได้ในอัตราคนละสองร้อยบาทต่อวัน(๓)ค่าเลี้ยงชีพที่สมควรอันเนื่องมาจากการขาดประโยชน์ทำมาหาได้ให้เบิกจ่ายได้ในอัตราคนละสองร้อยบาทต่อวัน(ข) เจ้าหน้าที่ที่คุ้มครองความปลอดภัย(๑)ค่าที่พักอาศัยอันเนื่องมาจากการคุ้มครองพยานให้เบิกจ่ายได้เท่าที่จ่ายจริงแต่ไม่เกินห้องละแปดร้อยบาทต่อวัน(๒)ค่าดำเนินการของเจ้าหน้าที่ที่คุ้มครองความปลอดภัยที่ต้องใช้ระยะเวลาไม่ต่ำกว่าสิบสองชั่วโมงให้เบิกจ่ายในอัตราเหมาจ่ายคนละสองร้อยบาทต่อวัน(๓)ค่าใช้จ่ายในกรณีที่ต้องจัดให้มีการปกปิดมิให้เปิดเผยชื่อตัว ชื่อสกุล ที่อยู่ภาพหรือข้อมูลอย่างอื่นที่สามารถระบุตัวพยานได้ ให้เบิกจ่ายได้เท่าที่จ่ายจริงข้อ๒๑ให้หัวหน้าส่วนราชการของหน่วยงานที่ดำเนินการคุ้มครองพยานตามมาตรการทั่วไปหรือผู้ที่ได้รับมอบหมายเป็นผู้ใช้ดุลพินิจในการสั่งจ่ายค่าใช้จ่ายตามอัตราที่กำหนดไว้ในระเบียบนี้โดยต้องมีหลักฐานการจ่ายเงินตามระเบียบของทางราชการไว้เพื่อสำนักงานการตรวจเงินแผ่นดินตรวจสอบ เว้นแต่กรณีที่เป็นความลับให้สำนักงานเจรจาเกี่ยวกับวิธีการตรวจสอบการใช้จ่ายเงินกับสำนักงานการตรวจเงินแผ่นดินต่อไปหมวด ๒ค่าใช้จ่ายตามมาตรการพิเศษในการคุ้มครองพยาน ข้อ๒๒เมื่อสำนักงานคุ้มครองพยานดำเนินการเพื่อคุ้มครองพยานตามมาตรการพิเศษให้เบิกค่าใช้จ่ายในการคุ้มครองพยานสามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานได้ตามอัตราที่กำหนดไว้ในระเบียบนี้ข้อ๒๓ค่าใช้จ่ายตามมาตรการพิเศษในการคุ้มครองพยาน เบิกจ่ายได้ตามอัตราดังต่อไปนี้(๑)ค่าใช้จ่ายในการย้ายที่อยู่ หรือจัดหาที่พักอันเหมาะสมให้เบิกจ่ายได้เท่าที่จ่ายจริง(๒)ค่าใช้จ่ายในการจ่ายค่าเลี้ยงชีพที่สมควรแก่พยานหรือบุคคลที่อยู่ในความอุปการะเลี้ยงดูของพยานให้เบิกจ่ายได้ไม่เกินคนละสองร้อยบาทต่อวัน(๓)ค่าใช้จ่ายในการประสานงานกับหน่วยงานที่เกี่ยวข้องเพื่อดำเนินการเปลี่ยนชื่อตัวชื่อสกุลและหลักฐานทางทะเบียนที่สามารถระบุตัวพยานรวมทั้งการดำเนินการเพื่อกลับคืนสู่ฐานะเดิมตามคำขอของพยานให้เบิกจ่ายได้เท่าที่จ่ายจริง(๔)ค่าใช้จ่ายในการดำเนินการเพื่อให้มีอาชีพ หรือให้มีการศึกษาอบรมหรือดำเนินการใดเพื่อให้พยานสามารถดำรงชีพอยู่ได้ตามที่เหมาะสมให้เบิกจ่ายได้เท่าที่จ่ายจริง(๕)ค่าใช้จ่ายในการช่วยเหลือเรียกร้องสิทธิที่พยานพึงได้รับให้เบิกจ่ายได้เท่าที่จ่ายจริง(๖)ค่าใช้จ่ายในการดำเนินการให้มีเจ้าหน้าที่คุ้มครองความปลอดภัยในระยะเวลาไม่ต่ำกว่าสิบสองชั่วโมงให้เบิกจ่ายให้เจ้าหน้าที่ที่ช่วยให้ความคุ้มครองตามจำเป็นในอัตราเหมาจ่ายแต่ไม่เกินคนละสองร้อยบาทต่อวัน(๗)ค่าใช้จ่ายในการดำเนินการอื่นใดให้พยานได้รับความช่วยเหลือหรือได้รับความคุ้มครองตามที่เห็นสมควร เบิกจ่ายได้เท่าที่จ่ายจริงข้อ๒๔ให้หัวหน้าส่วนราชการของหน่วยงานที่ดำเนินการคุ้มครองพยานตามมาตรการพิเศษหรือผู้ที่ได้รับมอบหมายเป็นผู้ใช้ดุลพินิจในการสั่งจ่ายค่าใช้จ่ายตามอัตราที่กำหนดไว้ในระเบียบนี้โดยมีหลักฐานการจ่ายเงินตามระเบียบของทางราชการไว้เพื่อสำนักงานการตรวจเงินแผ่นดินตรวจสอบเว้นแต่กรณีที่เป็นความลับให้สำนักงานเจรจาเกี่ยวกับวิธีการตรวจสอบการใช้จ่ายเงินกับสำนักงานการตรวจเงินแผ่นดินต่อไปหมวด ๓การตรวจสอบการเบิกจ่าย ข้อ ๒๕ให้การดำเนินการอันเกี่ยวกับการเบิกจ่ายค่าใช้จ่ายตามระเบียบนี้เป็นความลับและให้การตรวจสอบการเบิกจ่ายค่าใช้จ่ายดังกล่าวกระทำได้แต่โดยพนักงานเจ้าหน้าที่ที่สามารถเข้าถึงชั้นความลับได้เท่านั้นประกาศ ณ วันที่ ๒๙กันยายน พ.ศ. ๒๕๔๗พงศ์เทพ เทพกาญจนารัฐมนตรีว่าการกระทรวงยุติธรรมศุภกรณ/ผู้จัดทำ๓ ธันวาคม ๒๕๕๓[๑] ราชกิจจานุเบกษาเล่ม ๑๒๑/ตอนพิเศษ ๑๒๑ ง/หน้า ๑๔/๒๗ ตุลาคม ๒๕๔๗